Politiet bekymret for stadig færre patruljer i hovedstaten

Visepolitimester Roger Andresen er ikke tvil om at 2016 vil bli et krevende år for bemanningen i oslopolitiet. Det blir stadig færre politipatruljer i gatene.

Det kan bli enda lengre mellom politipatruljene på Karl Johan. Rolf Øhman

22. feb. 2016 19:06 Sist oppdatert 23. februar 2016

Politiførstebetjent Håvard Sundheim og politibetjent Eirik Sannes ved Grønland politistasjon er bekymret forat det i fremtiden ikke vil være nok operative politifolk i gatene.

De siste årene har antall patruljer gått ned i hovedstaden. Det skriver politiforum.no.

— Når det gjelder utholdenhet, har vi kommet til et kritisk punkt. Det skal ikke mye ekstra vakthold til nå før vi er helt inne på beinet, og vi har allerede sett at folk blir sykemeldt på grunn av utbrenthet, sier Sannes til fagbladet.

Bemanningen ved ordensavsnittet på politistasjonene har siden 2005 stadig minket i Oslo, mellom 9,7 og 35 prosent, viser tall politiforum har fått tilgang til.

Grønland politistasjon har fått kjenne på nedgangen i bemanningen, og er en av de stasjonene som har hatt størst nedgang. Sundheim forteller till nettstedet at det blir flere og flere oppdrag - men færre folk.

LES OGSÅ: Flere hundre kilo narkotika beslaglagt i Oslo

Visepolitimester: - Vil gjøre det vi kan

Visepolitimester Roger Andresen mener det er liten tvil om at det er et stort press på tjenestemennene i politidistriktet.

– Det er liten tvil om at 2016 blir et krevende år med henhold til bemanning. Men Oslo politidistrikt vil gjøre det vi kan, innenfor rammene som gis, til å bedre situasjonen på den uniformerte tjenesten, sier Andersen til politiforum.